CELEX: C2007/211/104
Language: et
Date: 2007-09-08 00:00:00
Title: Kohtuasi T-279/07: 23. juulil 2007 esitatud hagi — Prantsusmaa versus komisjon

8.9.2007   
            
            
               ET
            
            
               Euroopa Liidu Teataja
            
            
               C 211/56
            
         23. juulil 2007 esitatud hagi — Prantsusmaa versus komisjon
   (Kohtuasi T-279/07)
   (2007/C 211/104)
   Kohtumenetluse keel: prantsuse
   Pooled
   
      Hageja: Prantsuse Vabariik (esindajad: E. Belliard, G. de Bergues, L. Butel ja S. Ramet)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada vaidlustatud otsus;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Käesoleva hagiga taotleb hageja komisjoni 10. mai 2007. aasta otsuse K(2007) 2110 (lõplik), millega komisjon tunnistas EÜ artikli 86 lõikega 1, kooskõlas EÜ artiklitega 43 ja 49, kokkusobimatuks Prantsuse Code Monétaire et Financier, millega antakse kolmele krediidiasutusele — la Banque Postal`ile, les Caisses d'Épargne`le ja Prévoyance et le Crédit Mutuelil`ile eriõigused säästuarvete livret A ja livret bleu avamiseks, tühistamist.
   Hageja esitab oma hagi toetuseks viis väidet.
   Esimene väide tugineb kaitseõiguste rikkumisele ja võistlevuse põhimõtte rikkumisele.
   Teiseks toob hageja esile selle, et komisjon ületas oluliselt oma kaalutlusõiguse piire leides, et asjaomased eriõigused piiravad asutamisvabadust ja seetõttu on nad vastuolus EÜ artikliga 43, tõendamata sealjuures, et need eriõigused ei tulene ülekaalukast üldisest huvist, mis on eluaseme saamine ja pangateenustele juurdepääs.
   Kolmandas väites märgib hageja, et komisjon ületas oluliselt oma kaalutlusõiguse piire EÜ artikli 86 lõike 2 kolmanda tingimuse kohaldamisel, kuna ta leidis, et teenused, mis on seotud üldise majandushuviga pangateenustele juurdepääsu osas, on mõeldud ainult isikutele, kellel on erilised raskused põhilistele pangateenuste kättesaadavuse osas. Hageja väidab, et komisjon ületas oma kaalutlusõiguse piire üldise majandushuviga pangateenuste määratlemise järelevalve osas ja määratles liiga kitsalt tegevuse pangateenustele juurdepääsu osas. Hageja arvates ületas komisjon oluliselt oma kaalutlusõiguse piire ka kohaldades EÜ artikli 86 lõike 2 teist tingimust, mille kohaselt peab teenuste osutamine toimuma kooskõlas asutamislepingu eeskirjadega ja selle artikli neljandat ja viiendat tingimust. Hageja väidab, et komisjon tegi vea hinnates asjaomaste eriõiguste kehtetuks tunnistamise mõju majanduselule ja ületas oluliselt oma kaalutlusõiguse piire kohaldades proportsionaalsuse põhimõtet, leides, et on olemas nende teenuste, mida pangateenuste ja sotsiaalse eluaseme kättesaadavus puudutavad, saavutmiseks vähem piiravaid meetmeid, kui eriõiguste andmine.
   Neljandas väites märgib hageja, et komisjon ületas oluliselt oma kaalutlusõiguse piire leides, et asjaomased eriõigused ei ole kooskõlas EÜ artikliga 49.
   Viiendas väites toob hageja esile, et vaidlustatud otsus ei ole põhjendatud.